NORAKSTS

|  |  |
| --- | --- |
| 24.04.2025. | Nr.5/1 |

###### DALĪBA PROJEKTA “ATBALSTS PIEAUGUŠO INDIVIDUĀLAJĀS

###### VAJADZĪBĀS BALSTĪTAI PIEAUGUŠO IZGLĪTĪBAI” ĪSTENOŠANĀ

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

2025. gada 28. februārī saņemts Valsts izglītības attīstības aģentūras uzaicinājums kļūt par sadarbības partneri Eiropas Sociālā fonda Plus projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” (turpmāk – projekts) īstenošanā. Projekts tiek finansēts no Eiropas Sociālā fonda Plus un valsts budžeta līdzekļiem.

Saskaņā ar Pašvaldību likuma 4.panta pirmās daļas 4.punktu, Valsts izglītības attīstības aģentūras uzaicinājumu un Ministru kabineta 2024. gada 7. maija noteikumu Nr.283 “Eiropas Savienības Kohēzijas politikas programmas 2021.–2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.2 pasākuma “Atbalsts pieaugušo individuālajās vajadzībās balstītai pieaugušo izglītībai" īstenošanas noteikumi” 14.2.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Jelgavas valstspilsētas pašvaldības iestādei “Centrālā pārvalde”, Jelgavas valstspilsētas pašvaldības vārdā, kā sadarbības partnerim piedalīties Eiropas Sociālā fonda Plus projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” īstenošanā, slēdzot sadarbības līgumu ar Valsts izglītības attīstības aģentūru.
2. Jelgavas valstspilsētas pašvaldības iestādes “Centrālā pārvalde” Finanšu departamentam  2025. gada pašvaldības budžetā paredzēt projekta īstenošanai nepieciešamo priekšfinansējumu 6000,00 *euro* (seši tūkstoši *euro* un 00 centi) apmērā.
3. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības projekta īstenošanai, kā arī parakstīt visus ar projekta īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. aprīlī